Ur. broj: 09-2021-02

Marija Bistrica, 24.03.2021.

**ZAPISNIK SA 4. SJEDNICE TURISTIČKOG VIJEĆA**

**TURISTIČKE ZAJEDNICE OPĆINE MARIJA BISTRICA**

Održane od 16. ožujka 2021. (utorak) do 24. ožujka 2021. (srijeda) elektronskim putem sukladno Naputku Ministarstva turizma Republike Hrvatske za održavanje sjednica skupština i turističkih vijeća turističkih zajednica sazvane pozivom od 16. ožujka 2021. u kojem je bio predložen sljedeći dnevni red:

1. Verificiranje zapisnika s 3. sjednice Turističkog vijeća,
2. Izvješće o izvršenju programa rada za 2020. godinu,
3. Izvješće o radu Turističkog vijeća za 2020. godinu,
4. Prijedlog 1. izmjene programa rada s financijskim planom za 2021. godinu,
5. Prijedlog plana nabave za 2021. godinu,
6. Otpis imovine TZO Marija Bistrica,
7. Pitanja i prijedlozi.

Poziv za sjednicu Turističkog vijeća zajedno s dnevnim redom i pripadajućim materijalima dostavljeni su članovima Turističkog vijeća sukladno odredbi članka 16. Poslovnika o radu Turističkog vijeća od 15. lipnja 2020.

Članovima Turističkog vijeća uz sam poziv, upućen je e-mail dana 16. ožujka 2021. (utorak) sukladno Naputku Ministarstva turizma Republike Hrvatske za održavanje sjednica skupština i turističkih vijeća turističkih zajednica, te su svi kontaktirani telefonskim putem dana 24. ožujka 2021. (srijeda). Elektronskim putem (e-mail-om) dobiveni su odgovori od gospodina Josipa Milički, gospođe Zrinke Brlečić Švaljek, gospođe Petre Gajski, gospođe Snježane Husinec, gospodina Antonia Vedrine, gospodina Miroslav Štagara, gospodina Željka Cesara i gospođe Katice Micak. Na sjednici je prisustvovalo 8 članova Turističkog vijeća te je postignut kvorum.

Gospođa Mateja Janečić Miketić, stručna suradnica Turističke zajednice sastavlja ovaj zapisnik.

**Ad 1) OTVARANJE SJEDNICE I PRIJEDLOG DNEVNOG REDA I VERIFIKACIJA ZAPISNIKA S 3. SJEDNICE TURISTIČKOG VIJEĆA**

Vijeće je održao predsjednik Turističke zajednice općine Marija Bistrica elektronskim putem te je poslao predloženi dnevni red:

1. Verificiranje zapisnika s 3. sjednice Turističkog vijeća,
2. Izvješće o izvršenju programa rada za 2020. godinu,
3. Izvješće o radu Turističkog vijeća za 2020. godinu,
4. Prijedlog 1. izmjene programa rada s financijskim planom za 2021. godinu,
5. Prijedlog plana nabave za 2021. godinu,
6. Otpis imovine TZO Marija Bistrica,
7. Pitanja i prijedlozi.

Predsjednik predlaže donošenje odluke o utvrđivanju predloženog dnevnog reda. Za usvajanje predloženog dnevnog reda glasovalo je 8 članova te se donosi sljedeća:

**Odluku**

**o usvajanju predloženog dnevnog reda**

Članak 1.

1. Verificiranje zapisnika s 3. sjednice Turističkog vijeća,
2. Izvješće o izvršenju programa rada za 2020. godinu,
3. Izvješće o radu Turističkog vijeća za 2020. godinu,
4. Prijedlog 1. izmjene programa rada s financijskim planom za 2021. godinu,
5. Prijedlog plana nabave za 2021. godinu,
6. Otpis imovine TZO Marija Bistrica,
7. Pitanja i prijedlozi.

Članak 2.

Ova odluka stupa na snagu sa danom donošenja.

Predsjednik šalje na uvid zapisnik. Na zapisnik nitko nije imao prijedloga niti primjedbi, te stoga predsjednik predlaže glasanje o verifikaciji istog.

Za prijedlog je glasalo 8 članova Vijeća, te se donosi sljedeća:

**Odluka**

Članak 1.

Verificira se zapisnik s 3. sjednice Turističkog vijeća od 21. prosinca 2020.

Članak 2.

Ova Odluka stupa na snagu danom donošenja.

**Ad 2) IZVJEŠĆE O IZVRŠENJU PROGRAMA RADA ZA 2020. GODINU**

Predsjednik je članovima Vijeća dostavio prijedlog Izvješća o izvršenju programa rada za 2020. godinu, uz objašnjenje istog u mailu poslanom 16. ožujka:

Iz tablice Prihoda i rashoda za razdoblje od 01. 01. do 31.12.2020. vidljivo je da su prihodi ostvareni u iznosu od 87,72% planiranih, dok su rashodi ostvareni u iznosu 96,37% planiranih.

Najveći pad u prihodima je uočen kod prihoda od turističke pristojbe koji su ove godine iznosili 26.073,56 kuna, dok su u 2019. iznosili 137.412,19, odnosno u 2020. je ostvareno 81% manje prihoda od turističke pristojbe. Turistička članarina je ostvarena u iznosu za 32% manje u odnosu na 2019.

Također, smanjeni su i troškovi manifestacija s obzirom da je većina planova stavljena van snage.

Razlika u izvješćima koja se predaju na FINA-u i koja se rade sukladno Zakonu o financijskom poslovanju i računovodstvu neprofitnih organizacija te izvješća koje se radi sukladno Zakonu o turističkim zajednicama nastaje jer se u financijska izvješća uključuje amortizacija (ove godine u iznosu od 43.608,65) te se u financijsko izvješće ne mogu uključiti sredstva koja smo povukli sa deviznog računa kako bismo podmirili troškove nabave Srca dobrodošlice (30.000,00 kuna). Zbog toga je nastala razlika od 30.000,00 u prihodima i 13.608,65 u rashodima.

S obzirom na nastalu situaciju i smanjenje prihoda, nastao je manjak poslovanja u iznosu od 68.418,91 koji se treba sanirati u narednim poslovnim godinama.

S obzirom da nije bilo pitanja i prijedloga, predsjednik predlaže očitovanje o prihvaćanju Izvješće o izvršenju programa rada za 2020. godinu Turističke zajednice općine Marija Bistrica.

Za prihvaćanje Izvješće o izvršenju programa rada za 2020. godinu Turističke zajednice općine Marija Bistrica glasalo je 8 članova Vijeća te se donosi slijedeća:

**Odluka**

**0 usvajanju**

**Izvješća o izvršenju programa rada Turističke zajednice općine Marija Bistrica**

**za 2020. godinu**

Članak 1.

Prihvaća se Izvješće o izvršenju programa rada Turističke zajednice općine Marija Bistrica za 2020. godinu.

Članak 2.

Ova Odluka stupa na snagu danom donošenja.

**AD 3) IZVJEŠĆE O RADU TURISTIČKOG VIJEĆA ZA 2020. GODINU**

U 2020. godini Turističko vijeće je održalo 5 sjednica.

Zbog nepovoljnih epidemioloških uvjeta 4 od 5 sjednica je održano online.

Materijali su članovima dostavljeni mailom sukladno Poslovniku o radu Turističkog vijeća.

S obzirom da nije bilo pitanja i prijedloga, predsjednik je predložio očitovanje o prihvaćanju izvješća o radu Turističkog vijeća za 2020.

Za prihvaćanje izvješća o radu TV glasalo je 8 članova Vijeća te se donosi sljedeća

**Odluka**

Članak 1.

Prihvaća se Izvješće o radu Turističkog vijeća za 2020. godinu Turističke zajednice općine Marija Bistrica.

Članak 2.

Ova Odluka stupa na snagu danom donošenja.

**AD 4) PRIJEDLOG 1. IZMJENE PROGRAMA RADA S FINANCIJSKIM PLANOM ZA 2021. GODINU**

Razlog Prijedloga 1. izmjene programa rada s financijskim planom za 2021. godinu odnosi se na uplatu 120.000,00 kuna iz Fonda za turistički nerazvijena područja i kontinent.

Sredstva će se utrošiti na projekte te na funkcioniranje ureda.

Ostali prihodi i rashodi su povećani sukladno tome.

S obzirom da nije bilo pitanja i prijedloga, predsjednik je predložio očitovanje o prihvaćanju Prijedloga 1. izmjene programa rada s financijskim planom za 2021. godinu.

Za prihvaćanje Prijedloga 1. izmjene programa rada s financijskim planom za 2021. godinu glasalo je 8 članova Vijeća te se donosi sljedeća

**Odluka**

Članak 1.

Prihvaća se Prijedlog 1. izmjene programa rada s financijskim planom za 2021. godinu.

Članak 2.

Ova Odluka stupa na snagu danom donošenja.

**AD 5) PRIJEDLOG PLANA NABAVE ZA 2021. GODINU**

U prijedlogu se za sada nalaze dvije stavke – usluge knjigovodstvenog servisa, te uskršnja pisanica koja će se postaviti na glavni trg prije Uskrsa.

Sredstva za pisanicu u iznosu od 17.000,00 kuna su dio sredstava dobivenih iz Fonda za turistički nerazvijena područja i kontinent.

S obzirom da nije bilo pitanja i prijedloga, predsjednik je predložio očitovanje o prihvaćanju Prijedloga plana nabave za 2021. godinu.

Za prihvaćanje Prijedloga plana nabave za 2021. godinu glasalo je 8 članova Vijeća te se donosi sljedeća

**Odluka**

Članak 1.

Donosi se Plan nabave za 2021. godinu.

Članak 2.

Ova Odluka stupa na snagu danom donošenja.

**AD 6) OTPIS IMOVINE TZO MARIJA BISTRICA**

Sukladno savjetu knjigovodstvenog servisa, moramo otpisati imovinu koja je knjigovodstveno rashodovana.

Dio imovine ostaje u uporabi, no elektronička imovina (kompjuteri, telefax, fotoaparat i skener) nisu u funkciji zbog zastarjelosti i neispravnosti te će se zbrinuti na za to adekvatan način. Isto tako dio namještaja nije u funkciji zbog dotrajalosti te će se zbrinuti na adekvatan način.

Također, oglasna ploča koja se nalazila ispred info punkta dat će se na korištenje Dječjem vrtiću „Pušlek“ na lokaciji Stubička cesta 17c.

S obzirom da nije bilo pitanja i prijedloga, predsjednik je predložio očitovanje o prihvaćanju otpisa imovine TZO Marija Bistrica.

Za prihvaćanje otpisa imovine TZO Marija Bistrica glasalo je 8 članova Vijeća te se donose sljedeće odluke:

**Odluka**

Članak 1.

Otpisuje se sljedeća imovina TZO Marija Bistrica:

|  |  |  |  |  |  |
| --- | --- | --- | --- | --- | --- |
| INV. BR. | NAZIV | DATUM NABAVE | KOLIČINA | NABAVNA VRIJEDNOST | SADAŠNJA VRIJEDNOST |
| 7 | OSOBNO RAČUNALO | 01.12.2002. | 1 | 8.044,60 | 0,00 |
| 8 | MEMORIJSKA KARTICA | 30.04.2006. | 1 | 244,67 | 0,00 |
| 10 | RAČUNALO | 21.02.2007. | 1 | 6.463,56 | 0,00 |
| 15 | RADNI PULT | 21.10.1996. | 1 | 7.700,00 | 0,00 |
| 16 | VITRINA | 21.10.1996 | 2 | 5.760,00 | 0,00 |
| 20 | DRVENE POLICE | 29.04.2006. | 1 | 387,00 |  |
| 21 | STOL TROKUT | 21.10.1996. | 1 | 1.620,00 | 0,00 |
| 22 | DAKTILOGRAFSKI STOLAC | 5.12.1996. | 1 | 757,85 | 0,00 |
| 23 | KONFERENCIJSKI STOLAC | 05.12.1996. | 1 | 879,75 | 0,00 |
| 24 | RADNA FOTELJA | 23.02.2007. | 1 | 679,00 | 0,00 |
| 25 | KOMODA | 30.06.2006 | 10 | 798,00 | 0,00 |
| 26 | KUTIJE POLICE | 14.08.2008. | 1 | 63,80 | 0,00 |
| 27 | REGAL KUĆICA | 14.08.2008. | 1 | 747,00 | 0,00 |
| 28 | KUTNE POLICE MANJE KUĆICA | 14.08.2008. | 1 | 47,80 | 0,00 |
| 29 | KUTNI REGAL KUĆICA | 14.08.2008. | 1 | 798,00 | 0,00 |
| 30 | ZIDNE POLICE KUĆICA | 14.08.2008. | 1 | 95,71 | 0,00 |
| 47 | TELEFAX PANASONIC | 13.12.1998. | 1 | 3.313,08 | 0,00 |
| 48 | KOMPJUTOR - *POKVARENO* | 23.12.2011. | 1 | 7.472,25 | 0,00 |
| 49 | SKENER - *POKVARENO* | 23.12.2011. | 1 | 14.420,52 | 0,00 |
| 58 | KNJIGOVODSTVENI PROGRAM DIGITAL DATA | 06.04.2009. | 1 | 4.880,00 | 0,00 |
| 68 | DIGITALNI FOTOAPARAT NIKON COOLPIX - *POKVARENO* | 26.09.2014. | 1 | 1.399,00 | 1.399,00 |

Članak 2.

Ova Odluka stupa na snagu danom donošenja.

**Odluka**

Članak 1.

Dječjem vrtiću „Pušlek“ iz Stubičke ceste 17c, Marija Bistrica daje se na korištenje sljedeća imovina TZO Marija Bistrica:

|  |  |  |  |  |  |
| --- | --- | --- | --- | --- | --- |
| INV. BR. | NAZIV | DATUM NABAVE | KOLIČINA | NABAVNA VRIJEDNOST | SADAŠNJA VRIJEDNOST |
| 34 | OGLASNA PLOČA ISPRED INFOPUNKTA | 14.08.2018. | 1 | 4.079,20 | 2.475,04 |

Članak 2.

Ova Odluka stupa na snagu danom donošenja.

**AD 7) PITANJA I PRIJEDLOZI**

Nije bilo daljnjeg očitovanja. Predsjednik se dodatno zahvalio svim članovima Turističkog vijeća i zamolio za razumijevanje u ovoj situaciji epidemiološke krize.

Zapisničar: Predsjednik:

Mateja Janečić Miketić, mag. oec. Josip Milički